Komisijos sprendimas
2004 m. vasario 19 d.
iš dalies pakeičiantis Sprendimą 2004/130/EB, numatantį laikiną prekybą tam tikra Vicia faba L. rūšies sėkla, neatitinkančia Tarybos direktyvos 66/401/EEB reikalavimų
(pranešta dokumentu Nr. C (2004) 492)
(tekstas svarbus EEE)
(2004/164/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. birželio 14 d. Tarybos direktyvos 66/401/EEB dėl prekybos pašarinių augalų sėkla [1] su paskutiniais pakeitimais, padarytais Direktyva 2003/61/EB [2], ypač į jos 17 straipsnio 1 dalį,
kadangi:
(1) remiantis Komisijos sprendimu 2004/130/EB [3], Direktyvoje 66/401/EEB nustatytų minimalių daigumo reikalavimų neatitinkančia (Vicia faba L.) ankstyvųjų pašarinių pupų sėkla leidžiama prekiauti iki 2004 m. vasario 15 d. laikantis šio sprendimo priede apibrėžtų terminų ir tam tikrų reikalavimų;
(2) iki 2004 m. vasario 15 d. likusio laiko parduoti sėklą taikant mažesnius daigumo reikalavimus nepakaks;
(3) todėl leidimą reikėtų pratęsti, o Sprendimą 2004/130/EB dėl minėtos priežasties atitinkamai pakeisti;
(4) šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2004/130/EB 1 straipsnyje data "2004 m. vasario 15 d." pakeičiama data "2004 m. kovo 31 d."
2 straipsnis
Šis sprendimas skirtas valstybėms narėms.
Priimta Briuselyje, 2004 m. vasario 19 d.